钦定古今图书集成/明伦汇编/氏族典/第451卷 > 《廖用贤尚友录》 > 范隆
## 钦定古今图书集成/明伦汇编/氏族典/第451卷 > 《廖用贤尚友录》 > 范隆

按《晋书范隆传》，“隆字元嵩，腾门人。父方，魏雁门太守。
隆生而父亡，年四岁又丧母，疏族范广愍而养之。隆
好学修谨，奉广如父，博通经籍，无所不览，著《春秋三
传》，撰《三礼》吉凶宗纪，甚有条义。惠帝时，天下将乱，隆
隐迹不应州郡之命，昼勤耕稼，夜诵书典。后刘元海
以为大鸿胪，死于刘聪之世。”